வரலாற்றுக்கு முந்திய மலேசியா
{{மலேசிய வரலாறு வலது பக்க பட்டை}}
 
 '''வரலாற்றுக்கு முந்திய மலேசியா''' ([[ஆங்கிலம்]]: ''Prehistoric Malaysia'') என்பது, [[மலேசியா]]வில் [[உடற்கூற்றியல்]] அடிப்படையில் மனிதன் தோன்றியதற்கும் ''(Anatomically Modern Humans)''; பதிவு செய்யப்பட்ட வரலாற்றுத் தொடக்கத்துக்கும் இடைப்பட்ட காலப் பகுதியைப் பற்றியது ஆகும். 
 
 மலேசியாவில் உடற்கூற்றியல் அடிப்படையிலான நவீன மனிதரின் மிகப் பழைய எலும்புகள் கண்டுபிடிக்கப்பட்டு உள்ளன. இவற்றுள் [[பேராக் மனிதன்]] ''(Perak Man)'' 11,000 ஆண்டுகளுக்கும், பேராக் பெண் ''(Perak Woman)'' 8,000 ஆண்டுகளுக்கும் முந்தி வாழ்ந்தவர்கள். 
 
 இந்த இருவரின் எச்சங்களும் [[லெங்கோங்]] (''Lenggong'') பகுதியில் கண்டுபிடிக்கப்பட்டவை. இந்தக் களத்தில் சம்மட்டிகளைக் கொண்டு கற்கருவிகள் தயாரிக்கும் இடம் ஒன்றும்; சிதைவு அடையாத நிலையில் உள்ளது. [[தம்புன் குகை ஓவியங்கள்|தம்புன் குகை ஓவியங்களும்]] (''Tambun Rock Art'') பேராக் மாநிலத்தில்தான் உள்ளன. 
 
 [[கிழக்கு மலேசியா]]வைச் (''East Malaysia'') சேர்ந்த சரவாக்கின் [[நியா தேசிய பூங்கா|நியா குகைகளில்]] (''Niah Caves'') 40,000 ஆண்டுகளுக்கு முற்பட்ட மனித எச்சங்கள் கண்டுபிடிக்கப்பட்டு உள்ளன. 
 
 ==காலவரிசை==
 [[Image:TambunCavePaintings.jpg|thumb|260px|மலேசியா, [[பேராக்]], [[ஈப்போ]] மாநகருக்கு அருகில் 2,000 ஆண்டுகள் பழைமையான [[தம்புன் குகை ஓவியங்கள்]].]]
 
 ===35,000+ ஆண்டுகளுக்கு முன் - தொடக்கக் கற்காலம்===
 
 [[சரவாக்]]கில் உள்ள [[நியா தேசிய பூங்கா|நியா குகைகள்]] ''(Sarawak's Niah Caves)'' வரலாற்றுக்கு முந்திய காலக் களம் ஆகும். இங்கே 40,000 ஆண்டுகள் பழமையான மனித எச்சங்கள் கண்டு எடுக்கப்பட்டன.&lt;ref&gt;{{cite journal |last1=Barker |first1=Graeme |last2=et al. |year=2007 |title=The 'human revolution' in lowland tropical Southeast Asia: the antiquity and behavior of anatomically modern humans at Niah Cave (Sarawak, Borneo) |journal=Journal of Human Evolution |volume=52 |issue=3 |pages=243–261 |publisher=Elsevier |doi=10.1016/j.jhevol.2006.08.011 |url=http://www.sciencedirect.com/science/article/pii/S0047248406001801 |accessdate=7 April 2012 |pmid=17161859}}&lt;/ref&gt; 
 
 [[சபா]]வில் [[லகாட் டத்து]]வுக்கு அருயில் உள்ள மன்சூலி பள்ளத்தாக்கில் ''(Mansuli valley)'' கண்டுபிடிக்கப்பட்ட கற்கருவிகள் இதைவிடப் பழமையானவை எனத் தொல்லியலாளர்கள் கருதுகின்றனர். ஆனாலும் துல்லியமான காலக் கணிப்புப் பகுப்பாய்வுகள் இன்னும் வெளியிடப்படவில்லை.
 
 ===10,000 – 5,000 ஆண்டுகளுக்கு முந்தைய கற்காலம் (புதிய கற்காலம்)===
 
 அந்தக் காலத்து மக்கள் கல் கருவிகள் மற்றும் நகைகளைப் பயன்படுத்தியதை; [[பேராக்]]கில் உள்ள [[லெங்கோங்]] பள்ளத்தாக்கில் இருந்து கிடைத்த தொல்பொருள் கண்டுபிடிப்புகள் காட்டுகின்றன. இந்த காலக் கட்டத்தின் தொல்பொருள் தரவுகள் அனைத்தும் குகைகள், பாறைகள் மற்றும் தங்கும் இடங்களில் இருந்து கிடைத்தவை. 
 
 மேலும் அவை ஹோபின்கியன் ''(Hoabinhian)'' எனும் வேட்டையாடும் இனத்தவர்களுடன் தொடர்புடையவை. 3000 - 4000 ஆண்டுகளுக்கு முன்பு புதிய கற்கால விவசாயிகள் இந்தப் பகுதியில் வாழ்ந்து இருக்கலாம் என்று நம்பப்படுகிறது.&lt;ref&gt;Lekenvall, Henrik. LATE STONE AGE COMMUNITIES IN THE THAI-MALAY PENINSULA. Journal of Indo-Pacific Archaeology 32 (2012): 78-86.&lt;/ref&gt;
 
 ===2,500 ஆண்டுகளுக்கு முன்பு - வெண்கல காலம்===
 
 புதிய பழங்குடியினர் மற்றும் கடல்வழிப் பயணிகள் உட்பட அதிகமான மக்கள் மலாயா தீபகற்பத்திற்குள் வந்தனர். அந்த வகையில் [[தீபகற்ப மலேசியா|மலாய் தீபகற்பம்]], பண்டைய காலத்தில் கடல் வர்த்தகத்தில் குறுக்கு வழியாக மாறியது. 
 
 மலேசியாவின் கடற்கரைக்கு வந்த கடல்வழிப் பயணிகளில் இந்தியர்கள், ஜாவானியர்கள் மற்றும் சீனர்களும் அடங்குவர். [[டாலமி]] ''(Ptolemy)'' எனும் பிரபலமான நாடு காண் வரலாற்று ஆசிரியர், மலாயா தீபகற்பத்திற்கு ''கோல்டன் செர்சோனீஸ்'' ''(Golden Chersonese)'' என்று பெயர் வைத்தார்.
 
 ==மேற்கோள்கள்==
 {{Reflist}}
 
 ==சான்றுகள்==
 * {{cite book |title= The Encyclopedia of Malaysia : Early History, Volume 4 |url= http://encyclopedia.com.my |isbn= 981-3018-42-9 |author= Nik Hassan Shuhaimi Nik Abdul Rahman|year= 1998 }}
 *  {{cite book |title= The Encyclopedia of Malaysia : Languages and Literature, Volume 9 |url= http://encyclopedia.com.my |isbn= 981-3018-52-6 |author= Prof. Dato' Dr. Asmah Haji Omar|year= 1998 }}
 
 ==வெளி இணைப்புகள்==
 * https://web.archive.org/web/20060503185834/http://www.malaysia.or.kr/history.htm
 * https://web.archive.org/web/20060714191117/http://sejarahmalaysia.pnm.my/portalBI/detail.php?section=sm01&amp;spesifik_id=2&amp;ttl_id=1
 * [http://www.cambodia-travel.com/khmer/inscription.htm Khmer Language] {{Webarchive|url=https://web.archive.org/web/20110906065422/http://www.cambodia-travel.com/khmer/inscription.htm |date=2011-09-06 }} of Cambodia.
 
 {{மலேசியா தலைப்புகள்}}
 {{மலேசிய வரலாறு}}